পাঁচ রকম কৌশলে, ভোটচুরি হয়েছে, বিস্ফোরক রাহুল গান্ধী

ওয়েব ডেস্ক: হরিয়ানায় ভোটার তালিকা তুলে ধরে একের পর এক অভিযোগ করছেন রাহুল। হরিয়ানায় ২৫ লক্ষ ভোট চুরির অভিযোগ। হরিয়ানায় একাধিক ভুয়ো ভোটার। হরিয়ানায় একই ভোটার শয়ে শয়ে ভোট দিয়েছেন। নির্বাচন কমিশন চাইলেই এগুলো বন্ধ করতে পারে। বিজেপির সুবিধা করে দিচ্ছে নির্বাচন কমিশন। নাম- ঠিকানা সহ তথ্য প্রমান দিয়ে অভিযোগ রাহুলের।

গত বছরের অক্টোবরে ৯০টি আসন বিশিষ্ট হরিয়ানা বিধানসভার নির্বাচন হয়। সেই নির্বাচনে বিজেপি জেতে ৪৮টি আসন। কংগ্রেস পায় ৩৭টি আসন। সেই নির্বাচনের এক বছর পর ভোট চুরির অভিযোগ তুলে সরব হলেন রাহুল। আগামিকাল বিহারে বিধানসভা নির্বাচনের প্রথম দফার ভোটগ্রহণ হবে। তার আগে এদিন দিল্লিতে রাহুল অভিযোগ করেন, গত বছর হরিয়ানায় ৫.২১ ডুপ্লিকেট ভোটার ভোট দিয়েছিলেন। এছাড়া ৯৩ হাজার ১৭৪ জন অবৈধ ভোটার ভোট দেন। আর ১৯ লক্ষ ২৬ হাজার বাল্ক ভোটার ভোট দেন। সবমিলিয়ে ২৫ লক্ষ ভোট চুরি হয়েছে বলে রাহুলের অভিযোগ।

আরও পড়ুন: বিহার ভোটের আগে সাংবাদিকদের মুখোমুখি রাহুল গান্ধী, দেখুন কী বললেন?

এর আগে গত ৭ অগস্ট সাংবাদিক বৈঠক করে ২০২৪ সালের লোকসভা নির্বাচনে কর্নাটকের বেঙ্গালুরু সেন্ট্রাল কেন্দ্রে ভোটচুরির অভিযোগ তুলেছিলেন তিনি। পরে একটি জনসভা থেকে রাহুল জানিয়েছিলেন পরবর্তী কালে ‘ভোট চুরি’ প্রসঙ্গে আরও বিস্ফোরক অভিযোগ সামনে আনবেন। যাকে ‘হাইড্রোজেন বম্ব’ বলে অভিহিত করেছিলেন কংগ্রেস নেতা রাহুল গান্ধী। এরপর এবার নাম দ্য এইচ ফাইলস্। বিহার ভোটের আগে ইন্দিরা ভবনে বিজেপি ও কমিশনকে তুলোধনা রাহুল গান্ধীর।

রাত পোহালেই বিহারে প্রথম দফার নির্বাচন। বিশেষ নিবিড় সংশোধনের (SIR) পর বিহারে বিধানসভা নির্বাচন হচ্ছে। আবার পশ্চিমবঙ্গ-সহ ১২টি রাজ্যে ও কেন্দ্রশাসিত অঞ্চলে এসআইআর প্রক্রিয়া শুরু হয়েছে। এই আবহে রীতিমতো সাংবাদিক বৈঠক ডেকে নির্বাচন কমিশন ও বিজেপিকে আক্রমণ করলেন লোকসভার বিরোধী দলনেতা রাহুল গান্ধী।