বিহার ভোটের আগে সাংবাদিকদের মুখোমুখি রাহুল গান্ধী, দেখুন কী বললেন?

ওয়েব ডেস্ক: ফের ‘ভোট চুরি’র অভিযোগ তুলে সাংবাদিক বৈঠকে কংগ্রেস নেতা রাহুল গান্ধী। এর আগে গত ৭ অগস্ট সাংবাদিক বৈঠক করে ২০২৪ সালের লোকসভা নির্বাচনে কর্নাটকের বেঙ্গালুরু সেন্ট্রাল কেন্দ্রে ভোটচুরির অভিযোগ তুলেছিলেন তিনি। পরে একটি জনসভা থেকে রাহুল জানিয়েছিলেন পরবর্তী কালে ‘ভোট চুরি’ প্রসঙ্গে আরও বিস্ফোরক অভিযোগ সামনে আনবেন। যাকে ‘হাইড্রোজেন বম্ব’ বলে অভিহিত করেছিলেন কংগ্রেস নেতা রাহুল গান্ধী। এরপর এবার নাম দ্য এইচ ফাইলস্। বিহার ভোটের আগে ইন্দিরা ভবনে বিজেপি ও কমিশনকে তুলোধনা রাহুল গান্ধীর।

হরিয়ানায় ভোটার তালিকা তুলে ধরে একের পর এক অভিযোগ করছেন রাহুল। হরিয়ানায় ২৫ লক্ষ ভোট চুরির অভিযোগ। হরিয়ানায় একাধিক ভুয়ো ভোটার। হরিয়ানায় একই ভোটার শয়ে শয়ে ভোট দিয়েছেন। নির্বাচন কমিশন চাইলেই এগুলো বন্ধ করতে পারে। বিজেপির সুবিধা করে দিচ্ছে নির্বাচন কমিশন। নাম- ঠিকানা সহ তথ্য প্রমান দিয়ে অভিযোগ রাহুলের।

আরও পড়ুন: নির্বাচনের আগে চাঞ্চল্যকর ঘটনা বিহারে! কী ঘটে গেল?

রাহুল গান্ধীর অভিযোগ, ২৫ লক্ষ ভোট চুরি হয়েছে হরিয়ানায়। এদিন সাংবাদিক বৈঠকে এক মহিলা ভোটারের ছবি দেখালেন রাহুল গান্ধী। রাহুল দাবি করছেন, ওই মহিলা একজন ব্রাজ়িলিয়ান মডেল। ভোটার তালিকার কিছু ছবি দিয়ে রাহুলের অভিযোগ, ১০টি বুথে বিভিন্ন নামে ভোট দিয়েছেন এই মহিলা। সমস্ত বুথ ফেরত সমীক্ষায় দেখা গিয়েছিল কংগ্রেস হরিয়ানায় সরকার গড়তে চলেছে। পোস্টাল ব্যালটে কংগ্রেস ৭৩ ও বিজেপি ১৭টি আসন পেয়েছিল। আমরা যখন বিস্তারিত খোঁজ নিলাম, বিশ্বাস করতে পারিনি। হরিয়ানার মুখ্যমন্ত্রী নায়াব সিং ফলাফল ঘোষণার দু’দিন আগেই বলেছিলেন, ‘আমাদের কাছে সব ব্যবস্থা আছে। বিজেপিই সংখ্যাগরিষ্ঠ আসনে জিতবে।’ কোন ব্যবস্থার কথা বলেছিলেন নায়াব সিং? প্রশ্ন রাহুলের। হরিয়ানায় ভোটের সময় অনেক গড়মিল ধরা পড়েছে। সাংবাদিক বৈঠকে বিস্ফোরক রাহুল গান্ধী।